
ВИСШЕ УЧИЛИЩЕ ПО ТЕЛЕКОМУНИКАЦИИ И ПОЩИ


Факултет: ФАКУЛТЕТ ПО ТЕЛЕКОМУНИКАЦИИ И МЕНИДЖМЪНТ
Катедра: МЕНИДЖМЪНТ В СЪОБЩЕНИЯТА
Професионално направление: 3.7. АДМИНИСТРАЦИЯ И УПРАВЛЕНИЕ
Специалност: МЕНИДЖМЪНТ В ТЕЛЕКОМУНИКАЦИИТЕ И ПОЩИТЕ
Образователно-квалификационна степен: БАКАЛАВЪР

ОПИСАНИЕ НА ЛЕКЦИОНЕН КУРС 

1. Наименование на курса: ОСНОВИ НА ТЪРГОВСКОТО ПРАВО
2. Код на курса: B.44.008.2
3. Вид на курса: избираем
4. Ниво: бакалавър
5. Година на изучаване: първа
6. Семестър: първи
7. Брой кредити: 3
8. Име на лектора: гл. ас. д-р Кирил Илиев
9. Резултати от обучението за дисциплината:
     Целта на курса е да даде на студентите в систематизиран вид знания в областта на търговското право, върху които е необходимо да се акцентира с оглед спецификата на изучаваната от студентите специалност. Студентите, приключили обучението си по дисциплината, трябва да придобият:
     Основни знания за това каква е същността, предмета и място на търговското право в системата на правото, какви са най-важните принципи на действащото търговско право, кои са източниците на търговското право, какво представлява търговското предприятие, какво представляват предприятията: едноличен търговец, дружество с ограничена отговорност, акционерно дружество, събирателното дружество, командитно дружество, гражданско дружество, консорциум, холдинг, дружество със специална инвестиционна цел, статута на търговците - публични предприятия, какъв е правния режим на държавните предприятия, кооперациите  и разбира се какво е акционерно дружество, и как се формира неговия капитал под формата на акции и облигации. В края на курса, студентите ще се запознаят и с несъстоятелността,  съдебните фази през които производството минава, ликвидацията и как се удовлетворяват кредиторите на предприятие изпаднало в неплатежоспособност и несъстоятелност.
     Практически умения за това как се създават и регистрират търговски предприятия,  как се осъществява законово защитата на правата на субектите осъществяващи търговски взаимоотношения, как се сключват, гарантират и изпълняват търговски сделки, как се прилагат административните контролни функции в сектора от страна на държавата с оглед гарантиране на конкурентоспособността на търговците и как се прилага антимонополната политика, как се гарантират и защитават правата на кредиторите и прочее.
     Компетенции: Как се сключват и изпълняват търговските сделки, какво се случва при неизпълнението им, как се постига търговско обезпечение, какво представляват особените залози и прочее. Какво е търговска продажба, лизинг, комисионен договор, консигнация, какво е товарителница, менителница, джиро, запис на заповед, чек, както и знания за банките и банковите сделки, борсите и борсовите сделки, какво е конкуренция,  картел, и прочее.
10. Начин на преподаване:
     Лекциите се провеждат по класическия начин като студентите се запознават последователно с предвидения материал. Предвижда се прилагането на интерактивни методи на обучение, като се застъпват предимно дискусионните методи – беседа, дискусия, обсъждане и ситуационните методи – метод на конкретните ситуации, решаване на юридически казуси относно различни проблеми, възникващи в процесите на нормотворчество и правоприлагане. 
11. Предварителни изисквания:
      Студентите следва да са усвоили всички предходни предмети, защото дисциплината има връзка с всички останали дисциплини от учебната програма и формира нормативната основа за правното регламентиране в телекомуникациите и пощите през призмата на търговското право и дейностите осъществявани в сектора от различните видове търговски предприятия, както и дисциплините свързани с информационните и общо технически фундаментални дисциплини.
     Курсове, ползващи дисциплината са Основи на управлението - II част, Системи за управление на качеството в съобщенията, Стандарти за качество и мониторинг на съобщенията и др. включени в учебния план на специалността.
12. Съдържание на курса:
       В дисциплината се акцентира върху създаване на познания за видовете нормативни актове в търговското право, които се използват при развиване на търговска дейност от търговските предприятия. Също така студентите, приключили обучението си по дисциплината, трябва да имат знания за предмета, източниците и системата на търговското право, субектите на търговското право – различните видове търговци, търговските сделки и отделни видове търговски сделки, както и за предпоставките, извършването и последиците на производството по несъстоятелност. Студентите ще усвоят знания за това как се регистрират различните видове търговски предприятия, какво представляват предприятията: едноличен търговец, дружество с ограничена отговорност, акционерно дружество, събирателното дружество, командитно дружество, гражданско дружество, консорциум, холдинг, дружество със специална инвестиционна цел, какъв е статута на търговците - публични предприятия, какъв е правния режим на държавните предприятия, кооперациите  и разбира се какво е акционерно дружество, и как се формира неговия капитал под формата на акции и облигации. Студентите ще усвоят знания затова какви са правата и задълженията на търговците, праговете на тяхната отговорност при изпълнение или неизпълнение на сделките. Гаранциите, които се поемат при сключване на сделките и каква е държавната регулационна намеса в сектора на търговското право. В края на курса, студентите ще се запознаят и с несъстоятелността,  съдебните фази през които производството минава, ликвидацията и как се удовлетворяват кредиторите на предприятие изпаднало в неплатежоспособност и несъстоятелност. Каква е ролята на синдика и ликвидатора на предприятието и как се гарантират и защитават правата на кредиторите и прочее.

       Допълнителна литература:
1. Конституция на Република България ;
2. Търговски закон;
3. Закон на задълженията и договорите;
4. Закон за търговския регистър; 
5. Закон за дружествата със специална инвестиционна цел; 
6. Закон за кооперациите;
7. Закон за търгвоския регистър; 
8. Закон за чуждестранните инвестиции; 
9. Виенска конвенция за международната продажба на стоки; 
10. Съдебна практика на ОСГК на ВКС.
14. Методи и критерии на оценяване:
       Дисциплината завършва с текуща оценка. Студентите провеждат две контролни по време на семестъра и разработват и защитават реферат на предварително зададена тема. След това се поставя окончателна оценка, като се взима предвид и резултатът, показан на текущия контрол на студента през семестъра – вземане на участие, активна изследователска работа и др.  	
        1. Изисквания при формиране на оценката по шестобалната система:
        Окончателната оценка по дисциплината се оформя на базата на точкова система като максималния брой точки, който студентите могат да получат е 100. 
        2. Формиране на крайната оценка:
        Формирането на оценка в курса на обучение на всеки от посочените етапи, съобразно получени точки и подредбата им по шестобалната система е дадено в Таблица 1.

							 Таблица 1.
	Брой точки
	Оценка по шестобалната система

	0 – 20
	Слаб 2 (F)

	20 – 39
	Слаб 2 (FX)

	40 – 49
	Среден 3,00 (E)

	50 – 59
	Среден 3,00 (D)

	60 – 69
	Добър 4,00 (C)

	70 – 84
	Мн. добър 5,00 (B)

	85 – 100
	Отличен 6,00 (A)



15. Език на преподаване: Български




1700София, ул. Акад. Стефан Младенов 1, Тел.:(02) 80 62 182; 0889 114 242;
E-mail: rectoroffice@utp.bg; rector@utp.bg; vutp@abv.bg

